
RAPORT


asupra proiectului de lege privind circulaţia juridică a terenurilor, trimis spre dezbatere şi avizare în fond, în procedură de urgenţă cu nr. 107/08.05.1997


	În urma examinării proiectului de lege  privind  circulaţia juridică a terenurilor, în şedinţa comună a celor două Comisii din 20.05.1997, propunem ca acesta să fie supus spre dezbatere şi adoptare Plenului Camerei Deputaţilor, cu următoarele amendamente:





Nr.


crt.�
Articolul


(textul iniţial)�
Amendamentul propus


(autorul)


Text adoptat de comisie�
Motivare�
�
0.�
1.�
2.�
3.�
�
1.�
Art.2.- (1) Terenurile situate în intravilanul şi extravilanul localităţilor pot fi înstrăinate, indiferent de întinderea suprafeţei, prin acte juridice între vii, încheiate în formă autentică.�
Art.2.- (1) Terenurile situate în intravilan şi extravilan pot fi înstrăinate, indiferent de întinderea suprafeţei, prin acte juridice între vii, încheiate în formă autentică.�
Pentru eliminarea pleonasmului  conţinut în formularea ,,intravilanul şi extravilanul localităţilor"care se elimină din toate articolele proiectului.�
�
2.�
Art.2.- (2) În cazul dobândirii prin acte juridice între vii, proprietatea funciară a dobânditorului nu poate depăşi 200 ha teren agricol în echivalent arabil, de familie. În sensul prezentei legi, prin noţiunea de familie se înţeleg soţii şi copiii necăsătoriţi, dacă gospodăresc împreună cu părinţii lor.�
Art.2.- (2) În cazul dobândirii prin acte juridice între vii, proprietatea funciară a dobânditorului nu poate depăşi 200 ha teren agricol în echivalent arabil, de familie. În sensul prezentei legi, prin noţiunea de familie se înţeleg soţii şi copiii lor minori.�
Modificarea propusă este în concordanţă cu reglementările în materie ale dreptului civil.�
�
3. �
Art.3.- (3) Persoanele juridice străine nu pot dobândi terenuri în România prin acte juridice între vii sau pentru cauză de moarte.�
Art.3.- (3) Persoanele juridice străine nu pot dobândi terenuri în România prin acte juridice între vii sau din cauză de moarte.�
Pentru exprimare corectă.�
�
4.�
Art.4.- Înstrăinarea, prin vânzare, a terenurilor agricole situate în intravilanul localităţilor este liberă.�
Articolul se amplasează după Art.5.-, se renumerotează şi se modifică textul:


,,Art.5.- Înstrăinarea terenurilor agricole situate în intravilan este liberă" �
Se elimină sintagma ,,prin vânzare” întrucât art.4 se consideră cadru general şi  se referă la toate formele de înstrăinare.�
�
5.�
Art.5.- Înstrăinarea, prin vânzare, a terenurilor agricole situate în extravilanul localităţilor se face cu respectarea dreptului de preempţiune a coproprietarilor, vecinilor ori aredaşilor.�
Se renumerotează şi se modifică textul:


Art.4.- Înstrăinarea, prin vânzare, a terenurilor agricole situate în extravilan se face cu respectarea dreptului de preempţiune al coproprietarilor, vecinilor ori aredaşilor.�
Pentru acord gramatical.�
�
6.�
Art.6.- (1) Vânzătorul va înregistra oferta de vânzare a terenului agricol la consiliul local în raza căruia este situat terenul.�
Art.6.- (1) Vânzătorul va înregistra oferta de vânzare a terenului agricol situat în extravilan la consiliul local în raza căruia este situat terenul.


(Amendament înaintat de doamna deputat Smaranda Dobrescu - U.S.D.)�
Doar vânzarea terenului agricol din extravilan este supus unei proceduri prealabile, nu şi vânzarea terenurilor din intravilan.�
�
7.�
Art.9.- Dacă preţul oferit conform art.8 nu satisface pe vânzător, acesta poate vinde terenul oricărei alte persoane, cu condiţia de a obţine un preţ mai mare decât preţul cel mai mare oferit de unul dintre titularii dreptului de preempţiune.�
Art.9.- Dacă preţul oferit conform art.8 nu satisface pe vânzător, acesta poate vinde terenul oricărei alte persoane.


(Amendament înaintat de domnul deputat Emil Popescu, P.N.Ţ.C.D.)�
Textul eliminat repetă conţinutul art.8 la care se face deja referire.�
�
8.�
Art.11.- În faţa notarului public, dovada publicităţii prevăzută la art.6. se face cu actul eliberat de primar vânzătorului, după expirarea termenului de 45 de zile prevăzut la art.7.�
Art.11.- În faţa notarului public, dovada publicităţii prevăzută la art.6. se face cu actul eliberat de primar sau secretar vânzătorului, în cel mult 5 zile  după expirarea termenului de 45 de zile prevăzut la art.7.


(Amendament înaintat de domnul deputat Stancov - U.S.D.)�
Pentru evitarea tergiversării termenului în vederea emiterii actului.�
�
9.�
Art.12.- (1) Schimbul de terenuri între persoane fizice sau între persoane juridice private, ori între persoane fizice şi persoane juridice private se face cu acordul acestora, prin act autentic, dispoziţiile art.2 fiind aplicabile.�
Art.12.- Schimbul de terenuri între persoane fizice sau între persoane juridice private, ori între persoane fizice şi persoane juridice private se face cu acordul acestora, dispoziţiile art.2.- alin.2 rămânând aplicabile.


(Amendament înaintat de domnul deputat Emil Popescu, P.N.Ţ.C.D.)�
Pentru trimitere expresă la text.�
�
10.�
�
După alin. (1) al Art.12.- se introduce un nou alineat, care devine alin. (2), cu următorul cuprins:


(2) În cazurile prevăzute la alin. (1) schimburile sa fac prin act autentic.�
Pentru evidenţierea expresă a actului prin care se face schimbul�
�
11.�
Art.12.- (2) Schimbul de terenuri între persoane juridice care au în administrare terenuri agricole proprietate privată a statului sau a unităţilor administrativ-teritoriale şi între societăţile care au în patrimoniu terenuri agricole în care statul deţine acţiuni în majoritate sau între acestea şi persoane fizice, se face prin act autentic.�
Se elimină.


(Amendament înaintat de domnul deputat E. Popescu, P.N.Ţ.C.D.)�
Dreptul de administrare al persoanei juridice nu include şi dreptul de dispoziţie asupra bunului încredinţat.�
�
12.�
Art.12.- (3) Terenurile agricole proprietate publică nu pot face obiectul schimbului.�
Art.12.- (3) Terenurile agricole proprietate publică, indiferent de titularul care le administrează, nu pot face obiectul schimbului.


(Amendament înaintat de domnul  deputat Gh. Cristea, P.N.Ţ.C.D.)�
Pentru protejarea proprietăţii publice.�
�
13.�
Art.13.- Punerea în posesie a noilor deţinători, în urma schimbului realizat, potrivit art.12, alin.2, se face de către delegatul Oficilui judeţean sau al municipiului Bucureşti de cadastru agricol şi organizarea teritoriului agricol, în prezenţa persoanelor care efectuează schimbul, operându-se în documentele cadastrale şi în registrul agricol modificările survenite.�
Art.13.- Punerea în posesie a noilor deţinători, în urma schimbului realizat, în condiţiile art.12, alin.1, se face de către delegatul Oficilui judeţean sau al municipiului Bucureşti de cadastru agricol şi organizarea teritoriului agricol, în prezenţa reprezentanţilor persoanelor juridice  şi a persoanelor fizice, părţi în contracul de  schimb, operându-se în documentele cadastrale şi în registrul agricol modificările survenite.


(Amendament propus de domnul deputat E. Popescu, P.N.Ţ.C.D.)�
Pentru corelarea textelor şi pentru delimitarea persoanelor în prezenţa cărora se efectuează schimbul.�
�
14.�
Art.14.- (1) Nerespectarea dispoziţiilor art.2 şi art. 12 alin. 1 - 3 atrage nulitatea absolută a actului de vânzare-cumpărare, iar neespectarea dispoziţiilor art.5, art.6 şi art. 9 atrage nulitatea relativă a acestuia.�
Art.14.- (1) Nerespectarea dispoziţiilor art.2 şi art. 12 alin. 1 se sancţionează cu nulitatea absolută a actului de vânzare-cumpărare.


(Amendament propus de domnul deputat E. Popescu, P.N.Ţ.C.D.)�
Pentru o formulare juridică corespunzătoare.�
�
15.�
Art.14.- (2) Nulitatea absolută poate fi cerută de procuror, primar, precum şi de orice altă persoană care are un interes legitim, iar nulitatea relativă numai de către titularii dreptului de perempţiune.�
Art.14.- (2) Constatarea de către instanţele judecătoreşti a nulităţii absolute se face la cererea procurorului, a primarului, precum şi a altor persoane care au un interes legitim.


(Amendament propus de domnul deputat E. Popescu, P.N.Ţ.C.D.)�
Pentru o formulare juridică corespunzătoare.�
�
16.�
�
După Art.14.- se introduc două noi articole, Art. 141.- şi Art.142.-, cu următorul cuprins:


,,Art.141.- 


(1) Sunt interzise înstrăinările, sub orice formă, ale terenurilor cu privire la care există litigii la instanţele judecătoreşti, pe tot timpul soluţionării acestor litigii.


(2) Înstrăinările încheiate cu încălcarea prevederilor de mai sus sunt nule. Nulitatea va fi constatată de instanţa judecătorească la cererea oricărei persoane interesate, şi a procurorului.


(3) Serviciile de transcripţiuni şi inscripţiuni, precum şi birourile de Carte Funciară de pe lângă 


 judecătorii, vor evidenţia, în registrele de publicitate, opoziţiile de înstrăinare, formulate de partea interesată, şi în aceste cazuri vor refuza eliberarea certificatelor de sarcini, necesare autentificării înstrăinărilor, solicitate de persoanele care vor să înstrăineze.


Art.142.-


Înstrăinările realizate, sub orice formă, în temeiul prevederilor prezentei legi, nu validează titlurile de proprietate, ale înstrăinătorilor, dacă anterior înstrăinării, acestea erau lovite de nulităţi absolute, izvorâte din încălcarea unor norme imperative ale Legii Fondului Funciar nr. 18/1991."�
Pentru a stopa fenomenul de amplificare a situaţiilor litigioase cu privire la terenuri.�
�
17.�
�
După Art.15.- se introduce un nou articol, Art.151.-, cu următorul cuprins:


,,Art.151.-�
Pentru o formulare juridică corespunzătoare.�
�
�
�
Dispoziţiile prezentei legi se completează cu prevederile legislaţiei civile, în măsura în care acestea nu sunt contrare prevederilor prezentei legi."�
�
�
18.�
�
La Art.16.- se introduce un nou alineat, care devine alin. (1), cu următorul cuprins:


,,Art.16.-�
În acord cu normele de tehnică legislativă.�
�
�
�
(1) Prezenta lege intră în vigoare după 6 luni de la data publicării ei în Monitorul Oficial"�
�
�
19.�
Art.16.- Pe data intrării în vigoare a prezentei legi, art. 45 - 52 din Legea Fondului Funciar Nr. 18/1991, publicată în Monitorul Oficial Nr. 37 din 28 februarie 1991, modificată prin Legea Nr. 29/1991, publicată în Monitorul Oficial nr. 59 din 22 martie 1991, precum şi orice alte dispoziţii contrare, se abrogă.�
Art.16.- alin. (2) va avea următorul cuprins:


,,(2) Pe data intrării în vigoare a prezentei legi, art. 45 - 52 din Legea Fondului Funciar Nr. 18/1991, publicată în Monitorul Oficial Nr. 37 din 28 februarie 1991, modificată prin Legea Nr. 29/1991, publicată în Monitorul Oficial nr. 59 din 22 martie 1991, precum şi orice alte dispoziţii contrare, se abrogă.�
În urma introducerii unui nou alineat a fost necesară renumerotarea alineatelor.�
�



În cursul dezbaterii în Comisii, următoarele amendamente nu au fost acceptate:





Nr.


crt.�
Articolul


(textul iniţial)�
Amendamentul propus şi autorul


acestuia�
Motivare


1. Argumente pro


2. Argumente contra�
�
0.�
1.�
2.�
3.�
�
1.�
Art.1.- Terenurile proprietate privată, indiferent de titularul lor, sunt şi rămân în circuitul civil. Ele pot fi dobândite şi înstrăinate, cu respectarea dispoziţiilor din prezenta lege.


�
Art.1.- Terenurile proprietate privată, indiferent de titularul lor, sunt şi rămân în circuitul civil. Ele pot fi dobândite şi înstrăinate, cu respectarea dispoziţiilor din prezenta lege, care se completează cu prevederile Codului Civil. (Amendament iniţiat de doamna deputat Smaranda Dobrescu, U.S.D.)�
1. Face trimitere la dezmembrămintele dreptului de proprietate.


2.  In dispoziţiile finale se va menţiona că dispoziţiile prezentei legi se completează cu prevederile Codului Civil. �
�
2.�
Art.1.- Terenurile proprietate privată, indiferent de titularul lor, sunt şi rămân în circuitul civil. Ele pot fi dobândite şi înstrăinate, cu respectarea dispoziţiilor din prezenta lege.


�
Art.1.- Terenurile proprietate privată,   sunt şi rămân în circuitul civil. Ele pot fi dobândite şi înstrăinate, cu respectarea dispoziţiilor din prezenta lege.


Amendament înaintat de domnul deputat Şerban George.�
1.În formularea propusă, neexistând nici o restricţie, se înţelege că iniţiatorul se referă la toate terenurile proprietate privată, fără discriminare.


2. Se consideră întemeiată formularea din textul proiectului.�
�
3.�
Art.2.- (1) Terenurile situate în intravilan şi extravilan pot fi înstrăinate, indiferent de întinderea suprafeţei, prin acte juridice între vii, încheiate în formă autentică.�
   Art.2.-(1) Terenurile situate în intravilan şi extravilan pot fi înstrăinate prin acte juridice între vii, încheiate în formă autentică.”


Amendament înaintat de domnii deputaţi Alecu Paul, AL. Lăpuşan şi Ilie Neacşu.�
1.Prin noua formulare se împiedică fărâmiţarea excesivă a terenului.


2. Dreptul de proprietate, cu toate dezmembrămintele sale, este sacu şi inviolabil, deci nu poate fi limiat.�
�
4.�
Art.2.- (1) Terenurile situate în intravilan şi extravilan pot fi înstrăinate, indiferent de întinderea suprafeţei, prin acte juridice între vii, încheiate în formă autentică.�
Art.2.- (1) Terenurile situate în intravilan şi extravilan pot fi înstrăinate, indiferent de întinderea suprafeţei, prin acte juridice, încheiate în formă autentică.


Amendament înainta de domnul deputat  D. Spiridon.


�
1.Expresia ,,prin acte juridice” cuprinde toate actele juridice, atât cele între vii, cât şi cele pentru cauză de moarte, fiind necesar a fi avute în vedere şi acestea din urmă.


2. S-a menţinut sintagma ,,între vii” pentru a delimita sfera actelor juridice la care forma autentică este obligatorie.


�
�
5.�
Art.2.- (2) În cazul dobândirii prin acte juridice între vii, proprietatea funciară a dobânditorului nu poate depăşi 200 ha teren agricol în echivalent arabil, de familie. În sensul prezentei legi, prin noţiunea de familie se înţeleg soţii şi copii necăsătoriţi, dacă gospodăresc împreună cu părinţii lor. �
Art.2.- (2) În cazul dobândirii prin acte juridice între vii, proprietatea funciară a dobânditorului, persoană fizică, nu poate depăşi 200 ha teren agricol în echivalent arabil, de familie. În sensul prezentei legi, prin noţiunea de familie se înţeleg soţii şi copii necăsătoriţi, dacă gospodăresc împreună cu părinţii lor.


Amendament înaintat de doamna deputat  Smaranda Dobrescu.�
În cazul în care copilul este doar al unui din soţi, prevederile textului nu sunt aplicabile.


Nu se justifică modificarea, întrucât se subînţelege că este vorba de persoane fizice, deoarece în partea a doua a alineatului se defineşte noţiunea de familie.�
�
6.�
Art.2.- (2) În cazul dobândirii prin acte juridice între vii, proprietatea funciară a dobânditorului nu poate depăşi 200 ha teren agricol în echivalent arabil, de familie. În sensul prezentei legi, prin noţiunea de familie se înţeleg soţii şi copii necăsătoriţi, dacă gospodăresc împreună cu părinţii lor. �
Art.2.- (2) În cazul dobândirii prin acte juridice între vii, proprietatea funciară a dobânditorului nu poate depăşi 200 ha teren agricol în echivalent arabil, de familie. În sensul prezentei legi, prin noţiunea de familie se înţeleg soţii şi copii până la prima căsătorie dacă gospodăresc împreună cu părinţii lor. 


Amendament înaintat de domnul deputat Şerban George U.SD.�
1. Sintagma,,copii  necăsătoriţi” rezolvă insuficient intenţia iniţiatorului, dând posibilitatea unor interpretări subiective.


2 Se respinge pentru că nu este în concordanţă cu reglementările de drept civil în materie.�
�
7.�
Art.2.- (2) În cazul dobândirii prin acte juridice între vii, proprietatea funciară a dobânditorului nu poate depăşi 200 ha teren agricol în echivalent arabil, de familie. În sensul prezentei legi, prin noţiunea de familie se înţeleg soţii şi copii necăsătoriţi, dacă gospodăresc împreună cu părinţii lor. �
Art.2.- (2) În cazul dobândirii prin acte juridice între vii, proprietatea funciară a dobânditorului nu poate depăşi 100 ha teren agricol în echivalent arabil, de familie. În sensul prezentei legi, prin noţiunea de familie se înţeleg soţii şi copii necăsătoriţi, dacă gospodăresc împreună cu părinţii lor. 


Amendament înaintat de domnii deputaţi Al. Lăpuşan şi I. Neacşu.�
Consideră necesară păstrarea limitei de suprafaţă prevăzută în Legea Fondului Funciar Nr. 18/1991.


Exploataţiile mari sunt mai rentabile.  �
�
8.�
Art.2.- (2) În cazul dobândirii prin acte juridice între vii, proprietatea funciară a dobânditorului nu poate depăşi 200 ha teren agricol în echivalent arabil, de familie. În sensul prezentei legi, prin noţiunea de familie se înţeleg soţii şi copii necăsătoriţi, dacă gospodăresc împreună cu părinţii lor. �
Art.2.- (2) În cazul dobândirii prin acte juridice între vii, proprietatea funciară a dobânditorului nu poate depăşi 200 ha teren agricol în echivalent arabil, de familie sau persoană juridică. În sensul prezentei legi, prin noţiunea de familie se înţeleg soţii şi copii necăsătoriţi, dacă gospodăresc împreună cu părinţii lor. Amendament înaintat de domnul deputat  M. Chiriac - P.D.�
1.  


2. Prezentul proiect se referă la circuitul civil al terenurilor deţinute de persoane fizice.�
�
9.�
�
După art.2, se introduce un nou articol, art.21, cu următorul cuprins:


,,Art.21.- Înstrăinarea terenurilor din extravilan se poate face prin vânzare, cauză de moarte şi donaţie.


      Proprietăţile agricole situate în extravilan nu se pot divide prin vânzare, donaţie sau pe cale de succesiune, decât până la suprafaţa minimă de 2 ha, care este declarată indivizibilă prin prezenta lege.”


Amendament înaintat de domnul deputat  Al. Lăpuşan - P.D.S.R. 


�
 


Nu se pot elimina moştenitorii de la succesiune, acest lucru fiind reglementat prin Codul Civil.�
�
10.�
Art.3.- (1) Cetăţenii străini şi apatrizii nu pot dobândi dreptul de proprietate asupra terenurilor.�
Art.3.- (1) Cetăţenii români cu domiciliul în străinătate nu pot dobândi terenuri în extravilan.


Amendament înaintat de domnul deputat  Al. Lăpuşan - P.D.S.R. �
1 


2.Art.3.- alin2 reglementează posibilitatea dobândirii de teren prin acte juridice între vii, sau pentru cauză de moarte, pe temeiul că au cetăţenie română.�
�
11.�
Art.3.- (1) Cetăţenii străini şi apatrizii nu pot dobândi dreptul de proprietate asupra terenurilor.�
Art.3.- alin.(1) se elimină


Amendament înaintat de un grup de deputaţi din grupul parlamentar P.N.L.C.D.�
Prevederea în aceiaşi formulare, se găseşte în Constituţia României.


Fiind un proiect de lege care reglementează circulaţia juridică a terenurilor, articolul este necesar.�
�
12.�
Art.3.- (1) Cetăţenii străini şi apatrizii nu pot dobândi dreptul de proprietate asupra terenurilor.�
Art.3.- (1) Cetăţenii străini şi apatrizii nu pot dobândi dreptul de proprietate asupra terenurilor prin acte juridice între vii.


Amendament înaintat de doamna deputat Smaranda Dobrescu U.S.D.�
1.Dreptul la moştenire este garantat şi nu poate fi limitat.


2. Prevederea încalcă Constituţia României.�
�
13.�
�
La art.3, după alin. 1, se introduce un nou alineat, alin. 2, care va avea următorul cuprins:


,,(2)Dobândirea de terenuri de către aceste persoane prin moştenire atrage după sine obligaţia lor să le înstrăineze în termen de un an de la data acceptării succesiunii, dar nu mai târziu de un an şi 6 luni de la data deschiderii succesiunii. 


Amendament înaintat de doamna deputat Smaranda Dobrescu U.S.D.�
1.


2. Prin neacceptarea amendamentului de la art. 3 alin. 1, nu mai este cazul discutării acestui amendament.�
�
14.�
Art.3.-(2) Persoanele fizice care au cetăţenie română şi domiciliul în străinătate pot dobândi în România, prin acte juridice între vii şi prin moştenire, terenuri de orice fel.�
Prin eliminarea art. 1 al art.3, alin.2 să devină alin. 1.


Amendament înaintat de un grup de deputaţi din grupul parlamentar P.N.L.C.D.�
1. Pentru concordanţă, prin eliminare impunându-se renumerotarea.


2. Prin neacceptarea amendamentului de la art. 3 alin. 1, nu mai este cazul discutării acestui amendament.�
�
15.�
Art.3.-(2) Persoanele fizice care au cetăţenie română şi domiciliul în străinătate pot dobândi în România, prin acte juridice între vii şi prin moştenire, terenuri de orice fel.�
Art.3.-(2) Persoanele fizice care au cetăţenie română şi domiciliul în străinătate pot dobândi în România, prin acte juridice între vii şi prin moştenire, terenuri de orice fel, având obligaţia ca terenurile agricole situate în extravilanul localităţilor să fie utilizate în circuitul agricol productiv.


Amendament înaintat de domnul deputat Şerban George - U.S.D.�
Se pot acumula în extravilan terenuri agricole care să nu fie utilizate.


 Acest lucru este reglementat în Legea Fondului Funciar Nr. 18/1991, Cap. V.�
�
16.�
�
La art.3, după alin.2, se introduce un nou alineat, alin. (3), care va avea următorul cuprins:


,,(3) Persoanele fizice, menţionate la alin.(2) de mai sus care, timp de 2 ani succesiv, nu utilizează în circuitul agricol productiv terenurile agricole situate în extravilanul localităţilor, vor fi obligate să înstrăineze aceste terenuri, cu respectarea dispoziţiilor din prezenta lege.”


Amendament înaintat de domnul deputat Şerban George - U.S.D.�
1. Se pot acumula în extravilan terenuri agricole care să nu fie utilizate.


2. Se respinge conform motivaţiei de  mai sus.�
�
17.�
Art.3.-(2) Persoanele fizice care au cetăţenie română şi domiciliul în străinătate pot dobândi în România, prin acte juridice între vii şi prin moştenire, terenuri de orice fel.�
Art.3, alin.2 se elimină


Amendament propus de domnul deputat  Al. Lăpuşan - P.D.S.R. �
1.


2. Nu se pot face discriminări între cetăţenii români.�
�
18.�
Art.3.-(2) Persoanele fizice care au cetăţenie română şi domiciliul în străinătate pot dobândi în România, prin acte juridice între vii şi prin moştenire, terenuri de orice fel.�
Art.3.-(2) Persoanele fizice care au cetăţenie română şi domiciliul în străinătate pot dobândi în România, prin acte juridice între vii, terenuri de orice fel, a căror suprafaţă totală să nu depăşească 5 ha.


Amendament înaintat de domnul deputat Ilie Neacşu -  P.R.M.�
1.Moştenirea face obiectul Legii Fondului Funciar Nr. 18/1991 şi este necesară o distincţie între românii care locuiesc în ţară şi cei cu domiciliu în străinătate.


2. Nu se pot face discriminări între cetăţenii români.�
�
19.�
Art.3.- (4) În cazul terenurilor ce fac obiectul investiţiilor persoanelor juridice sau fizice străine sunt şi rămân aplicabile dispoziţiile Legii nr. 35/1991 privind regimul juridic al investiţiilor străine. �
Art.3. alin.4 se elimină


Amendament înaintat de un grup de deputaţi din grupul parlamentar P.N.L.C.D.�
Formularea este improprie şi echivocă, deoarece legea la care face referire nu este corect definită.


Rămâne redactarea din proiect, pentru o mai bună delimitare a situaţie juridice diferenţiate între persoanele juridice sau fizice străine şi cele române.�
�
20.�
Art.3.- (4) În cazul terenurilor ce fac obiectul investiţiilor persoanelor juridice sau fizice străine sunt şi rămân aplicabile dispoziţiile Legii nr. 35/1991 privind regimul juridic al investiţiilor străine. �
Art.3, alin.4 se elimină


Amendament înaintat de domnul deputat  Al. Lăpuşan - P.D.S.R. �
1. 


2. Rămâne redactarea din proiect, pentru o mai bună delimitare a situaţiei juridice diferenţiate între persoanele juridice sau fizice străine şi cele române.�
�
21.�
Art.4.- Înstrăinarea, prin vânzare, a terenurilor agricole situate în intravilanul localiltăţilor este liberă.�
Art.4 se elimină


Amendament susţinut de deputaţii


Ilie Neacşu, A.P.Alecu, A. Gaspar, 


�
Textul repetă, în parte, conţinutul art. 2.


 S-a reţinut redactarea din proiect, cu eliminarea sintagmei ,,prin vânzare”, textul reprezentând cadrul general de reglementare a înstrăinării terenurilor.�
�
22.�
Art.5.-Înstrăinarea, prin vânzare, a terenurilor agricole situate în extravilanul localităţilor se face cu respectarea dreptului de preempţiune a coproprietarilor, vecinilor ori arendaşilor.�
Art.5.-Înstrăinarea, prin vânzare, a terenurilor agricole situate în extravilanul localităţilor se face cu respectarea dreptului de preempţiune a coproprietarilor, vecinilor, arendaşilor sau statului.


Amendament înaintat de domnul deputat  Al. Lăpuşan - P.D.S.R.�
1.


2. Nu se justifică dreptul de preempţiune al statului, fiind vorba de propreitate privată.�
�
23.�
Art.5.-Înstrăinarea, prin vânzare, a terenurilor agricole situate în extravilanul localităţilor se face cu respectarea dreptului de preempţiune a coproprietarilor, vecinilor ori arendaşilor.�
Art.5.-Înstrăinarea, prin vânzare, a terenurilor agricole situate în extravilanul localităţilor se face cu respectarea dreptului de preempţiune al coproprietarilor şi  vecinilor.


Amendament susţinut de deputaţi din grupul parlamentar P.N.L.C.D.�
Arendaşul fiind un detentor precar, dacă nu este vecin, nu are ce proprietate să-şi extindă în acel loc. 


Dreptul de preempţiune prevăzut pentru arendaşi duce la rentabilizarea agriculturii.�
�
24.�
�
După art.5. se introduc două noi articole, art. 51 şi art 52, cu următorul cuprins:


,,Art.51.- Dreptul de preempţiune al statului va fi exercitat de Ministerul Agriculturii şi Alimentaţiei, printr-o instituţia abilitată.


       Dacă prin vânzare, donaţie sau succesiune, se ajunge la divizarea suprafeţei sub 2 ha, şi numai atunci, statul va fi sesizat pentru exercitarea dreptului de preempţiune.


Art.52.-Suprafeţele mai mici de 2 ha nu se pot vinde decât în integralitate, în acest caz dreptul statului de preempţiune nu se exercită.”


Amendament înaintat de domnul deputat  Al. Lăpuşan - P.D.S.R. �
1 


2. Se respinge, conţinutul textelor propuse sunt contradictorii şi, în esenţă, încalcă legislaţia civilă în vigoare.�
�
25.�
Art.6.-(2) În aceeaşi zi, primarul sau secretarul unităţii administrativ- teritoriale va afişa oferta, sub semnătură şi cu aplicarea ştampilei, la sediul primăriei. Oferta va cuprinde numele şi prenumele vânzătorului, suprafaţa şi categoria de folosinţă, locul unde este situat terenul, precum şi preţul minim de la care începe negocierea.�
Art.6.-(2) În aceeaşi zi,  secretarul unităţii administrativ-teritoriale va afişa oferta, sub semnătură şi cu aplicarea ştampilei, la sediul primăriei. În lipsa secretarului, afişarea ofertei se va face de către primar, în aceleaşi condiţii. Oferta va cuprinde numele şi prenumele vânzătorului, suprafaţa şi categoria de folosinţă, locul unde este situat terenul, precum şi preţul minim de la care începe negocierea.


Amendament susţinut de deputaţi din grupul parlamentar P.N.L.C.D. şi domnul deputat A. Gaspar.�
Secretarul are de obicei pregătire juridică şi are însărcinări administrative de acest fel. Numai în caz de absenţă a acestuia, neavând cine să afişeze oferta, obligaţia ar reveni primarului. A se vedea art.44 şi art. 53 din Legea Administaţiei Publice Locale nr. 69/1991.


Se respinge amendamentul, întrucât atât primarul, cât şi secretarul pot dispune afişarea ofertei.�
�
26.�
�
La art.6, după alin.2 se introduce un nou alinneat, alin21, cu următorul cuprins:


,,(21) Primarul sau secretarul unităţii adminitrativ-teritoriale sunt obligaţi să primească orice denunţare a dreptului de vânzare făcută de o persoană fizică sau juridică.”


Amendament susţinut de domnul deputat  A.P.Alecu -  P.N.Ţ.C.D. �
1.


2. Nu se justifică, argumentaţia fiind insuficientă pentru introducerea unui nou articol.�
�
27.�
Art.7.- Titularii dreptului de preempţiune prevăzuţi la art.5 trebuie să se pronunţe în scris asupra exercitării acestuia în termen de 45 de zile de la data afişării ofertei de vânzare, în care se va arăta şi preţul oferit; oferta de cumpărare se înregistrează la primărie.�
Art.7.- În termen de 15 zile de la data afişării ofertei de vânzare, titularii dreptului de preempţiune prevăzuţi la art.5 în cazu în care doresc să cumprere,  trebuie să se pronunţe în scris asupra exercitării  dreptului avut, cu menţionarea preţului oferit. 


Amendament înaintat de domnii deputaţi Didi Spiridon, Liviu Negoiţă şi A.T. Moroianu-Geamăn - P.N.L.C.D.�
Consideră termenul de 45 de zile exagerat de mare.


Se consideră necesar păstrarea termenului de 45 de zile, dându-se, astfel, posibilitatea persoanelor cu drept de preempţiune să-şi exercite dreptul respectiv.�
�
28.�
Art.7.- Titularii dreptului de preempţiune prevăzuţi la art.5 trebuie să se pronunţe în scris asupra exercitării acestuia în termen de 45 de zile de la data afişării ofertei de vânzare, în care se va arăta şi preţul oferit; oferta de cumpărare se înregistrează la primărie.�
Art.7.- Titularii dreptului de preempţiune prevăzuţi la art.5 trebuie să se pronunţe în scris asupra exercitării acestuia în termen de  20 de zile lucrătoare de la data afişării ofertei de vânzare, în care se va arăta şi preţul oferit; oferta de cumpărare se înregistrează la primărie.


Amendament înaintat de domnul deputat Ilie Neacşu - P.R.M.


(Susţine acelaşi amendament şi pentru art. 11) �
1. Consideră prea mare termenul de 45 de zile.


2. Aceiaşi argumentaţie ca la amendamentul precedent. �
�
29.�
Art.9.- Dacă preţul oferit conform art.8 nu satisface pe vânzător, acesta poate vinde terenul oricărei alte persoane, cu condiţia de a obţine un preţ mai mare decât preţul cel mai mare oferit de unul dintre titularii dreptului de preempţiune.�
Art.9.- Dacă preţul oferit conform art.8 nu este acceptat de vânzător, acesta poate vinde terenul oricărei alte persoane, cu condiţia de a obţine un preţ mai mare decât preţul   maxim oferit de unul dintre titularii dreptului de preempţiune.


Amendament înaintat de domnul


deputat A. Gaspar - P.D.S.R. �
Pentru acurateţea juridică şi gramaticală a textului.


 Modificarea  nu se justifică, 


 s-a considerat  necesar adoptarea unui alt amendament.�
�
30.�
Art.11.- În faţa notarului public, dovada publicităţii prevăzută la art.6 se face cu actul eliberat de primar vânzătorului, după expirarea termenului de 45 de zile prevăzut la art. 7.�
Art.11.- În faţa notarului public, dovada publicităţii prevăzută la art.6 se face cu procesul-verbal de îndeplinire a procedurii de afişare a ofertei de vânzare semnat de primar şi eliberat vânzătorului, după expirarea termenului de 45 de zile prevăzut la art. 7.


Amendament înaintat de doamna deputat Smaranda Dobrescu - P.D.�
1 


2. Amendamentul nu este necesar deoarece nu modifică în fond textul legii.�
�
31.�
Art.11.- În faţa notarului public, dovada publicităţii prevăzută la art.6 se face cu actul eliberat de primar vânzătorului, după expirarea termenului de 45 de zile prevăzut la art. 7.�
Art.11.-  Dovada publicităţii prevăzută la art.6 se face cu actul eliberat de primar vânzătorului, după expirarea termenului de 45 de zile prevăzut la art. 7.


Amendament înaintat de domnul deputat A. Gaspar - P.D.S.R. 


�
Dovada publicităţii se poate face în orice situaţie prin actul eliberat de primar vânzătorului.


Precizarea ,, În faţa notarului” este  justificată.�
�
32.�
Art.12.- (1) Schimbul de terenuri între persoane fizice sau între persoane juridice private, ori între persoane fizice şi persoane juridice private se face cu acordul acestora, prin act autentic, dispoziţiile art.2 fiind aplicabile.�
Art.12.- alin.(1) se elimină.


Amendament înaintat de doamna deputat Smaranda Dobrescu - P.D.�
1.Textul este inutil, deoarece art.2, alin.1, respectiv ,,prin acte juridice între vii”, include şi schimbul.


2.Se consideră necesară reformularea acceptată de Comisii.�
�
33.�
Art.12.-(2)Schimbul de terenuri între persoane juridice care au în administrare terenuri agricole proprietate privată a statului sau a unităţilor administrativ-teritoriale şi între societăţile comerciale care au în patrimoniu terenuri agricole în care statul deţine acţiuni în majoritate sau între acestea şi persoane fizice, se face prin act autentic.�
Art.12.-(2)Schimbul de terenuri între persoane juridice care au în administrare terenuri agricole proprietate privată a statului sau a unităţilor administrativ-teritoriale şi între societăţile comerciale care au în patrimoniu terenuri agricole şi la care statul deţine acţiuni în majoritate sau între acestea şi persoane fizice, se face prin act autentic.


Amendament înaintat de doamna deputat Smaranda Dobrescu - P.D.�
Pentru corectitudinea exprimării.


Nu este cazul, întrucât alin. 2 s-a eliminat.�
�
34.�
Art.12.-(4) Prin schimburile efectuate, fiecare teren dobândeşte situaţia juridică a terenului pe care îl înlocuieşte, cu respectarea drepturilor reale.�
Art.12. alin.4 se elimină


Amendament înaintat de doamna deputat Smaranda Dobrescu - P.D.�
1. Consideră textul inutil


2. Pentru o mai bună precizare, menţinerea acestui articol este necesară.�
�
35.�
Art.12.-(4) Prin schimburile efectuate, fiecare teren dobândeşte situaţia juridică a terenului pe care îl înlocuieşte, cu respectarea drepturilor reale.�
Art.12.-(4) Prin schimburile efectuate, fiecare teren dobândeşte situaţia juridică a terenului înlocuit.   


Amendament înaintat de domnul deputat A. Gaspar - P.D.S.R. �
Pentru claritatea textului.


Modificarea nu este necesară�
�
36.�
Art.12.-(4) Prin schimburile efectuate, fiecare teren dobândeşte situaţia juridică a terenului pe care îl înlocuieşte, cu respectarea drepturilor reale.�
Art.12.-(4) Prin schimburile efectuate, fiecare teren dobândeşte situaţia juridică a terenului pe care îl înlocuieşte, cu respectarea drepturilor şi sarcinilor avute de acesta.  �
1. Pentru rigurozitate.


2. Modificarea nu este ncesară.�
�
37.�
Art.13.- Punerea în posesie a noilor deţinători, în urma schimbului realizat, potrivit art. 12, alin.2, se face de către delegatul Oficiului judeţean sau al municipiului Bucureşti de cadastru agricol şi organizarea teritoriului agricol, în prezenţa persoanelor care efectuează schimbul, operându-se în documentele cadastrale şi în registrul agricol modificările survenite.�
Art.13.- Punerea în posesie a noilor deţinători, în urma schimbului realizat, potrivit art. 12, alin.2, se face de către delegatul Oficiului judeţean sau al municipiului Bucureşti de cadastru   şi organizarea teritoriului, în prezenţa persoanelor care efectuează schimbul, operându-se în documentele cadastrale şi în registrul agricol modificările survenite.


Amendament înaintat de domnul deputat A. Gaspar - P.D.S.R. şi   domnii deputaţi Didi Spiridon, Liviu Negoiţă şi A.T. Moroianu-Geamăn - P.N.L.C.D.


�
1 .  


 2. Se menţine denumirea din proiectul de lege, întrucât este în concordanţă cu prevederile din Legea Cadastrului.�
�
38.�
Art.14.-(1) Nerespectarea dispoziţiilor art.2 şi art.12 alin. 1 - 3 atrage nulitatea absolută a actului de vânzare-cumpărare, iar nerespectarea dispoziţiilor art.5, art.6 şi art.9 atrage nulitatea relativă a acestuia.�
Art.14.-(1) Nerespectarea dispoziţiilor art.2 şi art.12, atrage nulitatea absolută a actului de vânzare-cumpărare, iar nerespectarea dispoziţiilor art.5, art.6 şi art.9 atrage nulitatea relativă a acestuia.


Amendament înaintat de doamna deputat Smaranda Dobrescu - P.D.�
1. 


2. Pentru concordanţă cu modificările aduse textului proiectului de lege, s-a acceptat o altă modificare.�
�
39.�
Art.14.-(1) Nerespectarea dispoziţiilor art.2 şi art.12 alin. 1 - 3 atrage nulitatea absolută a actului de vânzare-cumpărare, iar nerespectarea dispoziţiilor art.5, art.6 şi art.9 atrage nulitatea relativă a acestuia.�
Art.14.-(1) Nerespectarea dispoziţiilor art.2 şi art.12 alin. 1 - 3 atrage nulitatea absolută a  contractului de vânzare-cumpărare sau, după caz, a contractului de schimb,  iar nerespectarea dispoziţiilor art.5, art.6 şi art.9 atrage nulitatea relativă a acestuia.


Amendament înaintat de domnul deputat A. Gaspar - P.D.S.R. �
Pentru respectarea terminologiei în materia actelor juridice.


Pentru concordanţă cu modificările aduse textului proiectului de lege, s-a acceptat o altă modificare.�
�
40.�
Art.14.-(1) Nerespectarea dispoziţiilor art.2 şi art.12 alin. 1 - 3 atrage nulitatea absolută a actului de vânzare-cumpărare, iar nerespectarea dispoziţiilor art.5, art.6 şi art.9 atrage nulitatea relativă a acestuia.�
Art.14.-(1) Nerespectarea dispoziţiilor art.2 şi art.12 alin. 1 - 3 se sancţionează cu nulitatea absolută a actului de vânzare-cumpărare, iar nerespectarea dispoziţiilor art.5, art.6 şi art.9  se sancţionează cu nulitatea relativă a acestuia.


Amendament înaintat de domnii deputaţi Didi Spiridon, Liviu Negoiţă şi A.T. Moroianu-Geamăn - P.N.L.C.D.


�
1. A sancţiona cu nulitate absolută un act  pentru că nu a îndeplinit forma autentică, înseamnă a dispreţui acest principiu.????


2. Pentru concordanţă cu modificările aduse textului proiectului de lege, s-a acceptat o altă modificare.�
�
41.�
Art.14.-(2)Nulitatea absolută poate fi cerută de procuror, primar, precum şi de orice persoană care are un interes legitim, iar nulitatea relativă numai de către titularii dreptului de preempţiune.�
Art.14.-(2)Nulitatea absolută poate fi cerută de  orice persoană care are un interes legitim, iar nulitatea relativă numai de către titularii dreptului de preempţiune.


Amendament înaintat de domnii deputaţi Didi Spiridon, Liviu Negoiţă şi A.T. Moroianu-Geamăn - P.N.L.C.D.


�
S-a extins cercul persoanelor care pot cere constatarea nulităţii absolute a actului. Procurorul are oricum acest drept, în baza art. 45 din Codul de Procedură Civilă.


Nu se justifică argumentaţia. Pentru o mai bună precizare este necesară păstrarea textului din amendamentul acceptat.�
�
42.�
Art.16.- Pe data intrării în vigoare a prezentei legi, art 45-52 din Legea Fondului Funciar Nr. 18/1991, publicată în Monitorul Oficial nr. 37 din 28 februarie 1991, modificată prin Legea nr. 29/1991, publicată în Monitorul Oficial nr. 59 din 22 martie 1991, precum şi orice alte dispoziţii contrare, se abrogă.�
Art.16.- Pe data intrării în vigoare a prezentei legi,Capitolul IV - Circulaţia juridică a terenurilor agricole art 45-52 din Legea Fondului Funciar Nr. 18/1991, publicată în Monitorul Oficial nr. 37 din 28 februarie 1991, cu modificările ulterioare,   precum şi orice alte dispoziţii contrare, se abrogă.


Amendament înaintat de domnul deputat A. Gaspar - P.D.S.R. �
1. Pentru respectarea normelor de tehnică legislativă şi identificarea corectă a legii.


2. S-a menţinut textul din proiectullegii, care în esenţă cuprinde acelaşi lucru.�
�






P R E Ş E D I N T E,								P R E Ş E D I N T E,


 			  Gheorghe Cristea 								     Emil Popescu

